CELEX: 
Language: fi
Date: 2019-10-15 00:00:00
Title: KOMISSION DELEGOITU ASETUS (EU) …/…, ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa annetun Euroopan parlamentin ja neuvoston asetuksen (EU) N:o 515/2014 liitteen II muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa annetussa Euroopan parlamentin ja neuvoston asetuksessa (EU) N:o 515/2014
                  1
                siirretään komissiolle valta antaa delegoituja säädöksiä asetuksen 17 artiklassa säädettyjen edellytysten mukaisesti.
            
            
               Asetuksen (EU) N:o 515/2014 7 artiklan 2 kohdassa komissiolle siirretään valta antaa tarvittaessa delegoituja säädöksiä, myös väliarvioinnin yhteydessä, asetuksen liitteessä II lueteltujen erityistoimien tarkistamiseksi.
            
            
               Muuttovirtojen dynaamisen luonteen vuoksi tarvitaan yhteistä joustavaa lähestymistapaa, jonka avulla voidaan vastata asianmukaisesti EU:n ja sen jäsenvaltioiden toimintapolitiikan kehitykseen ja rahoitustarpeisiin. Tämä koskee erityisesti niitä jäsenvaltioita, joihin kohdistuu jatkuvasti voimakas ja suhteettoman suuri muuttopaine EU:n ulkorajoilla. 
            
            
               Sisäisen turvallisuuden rahastosta ja erityisesti ulkorajojen ja viisumipolitiikan rahoitusvälineestä olisi tässä yhteydessä voitava antaa riittävästi rahoitustukea rajavalvontatoimille, mukaan lukien EU:n toimintamallien, esimerkiksi hotspot-lähestymistavan, toteuttamiseen, kuten Euroopan komission 13. toukokuuta 2015 esittämässä
                  2
                ja 25. ja 26. kesäkuuta 2015 kokoontuneen Eurooppa-neuvoston hyväksymässä
                  3
                Euroopan muuttoliikeagendassa todettiin. 
            
            
               Asetuksen (EU) N:o 514/2014 15 artiklan mukaisesti toteutettu kansallisten ohjelmien väliarviointi osoitti, että rajavalvontatoimia varten tarvitaan edellä mainitut EU:n poliittiset painopisteet huomioon ottaen lisää rahoitusta erityisesti niissä jäsenvaltioissa, joiden ulkorajoihin kohdistuu voimakas ja suhteettoman suuri muuttopaine. 
            
            
               Eurooppa-neuvosto toisti 28. kesäkuuta 2018 antamissaan päätelmissä, että tällaisia toimia on tarpeen tukea, ja kehotti lisäämään yhteistyötä kolmansien maiden kanssa niiden rajavalvontavalmiuksien parantamiseksi.
            
            
               Tällaiset rahoitustarpeet olisi katettava mahdollisuuksien mukaan käyttämällä tarkoitukseen parhaiten sopivaa rahoitusvälinettä.
            
            
               Näiden rahoitustarpeiden erityispiirteet huomioon ottaen sopiva väline ei ole jäsenvaltioiden kansallisten ohjelmien rahoituksen täydentäminen kunkin jäsenvaltion perusosuuden määrittämisessä käytetyllä jakomenetelmällä, koska se ei mahdollistaisi rahoituksen kohdentamista erityisesti niiden jäsenvaltioiden osalta havaittuihin tarpeisiin, joihin kohdistuu voimakas ja suhteettoman suuri muuttopaine ja jotka vastaavat EU:n ulkorajojen valvonnasta.
            
            
               Myöskään hätäavun käyttö ei ole sopiva vaihtoehto, koska se edellyttää periaatteessa hyvin erityisiä olosuhteita eli asetuksen (EU) N:o 515/2014 2 artiklan f alakohdassa määriteltyä hätätilannetta. Lisäksi hätäavun kautta myönnettävä rahoitus on hankekohtaista ja lyhytkestoista (yleensä enintään 12 kuukautta) toisin kuin kansallisen ohjelman kautta myönnettävä rahoitus, joka on monivuotista. 
            
            
               Edellä esitetyn perusteella tällaisen lisärahoituksen myöntäminen kansallisten ohjelmien mukaisten erityistoimien kautta (yhteistyöhön perustuva hallinnointi) on sopivin kanava, sillä tällöin rahoitus voidaan mukauttaa joustavammin kunkin tilanteen dynamiikkaan ja erityispiirteisiin. Tämä mahdollistaa räätälöidyn lähestymistavan tietyn toiminnan tukemiseen asianomaisissa jäsenvaltioissa sisäisen turvallisuuden rahastoon kuuluvasta ulkorajojen ja viisumipolitiikan rahoitusvälineestä. 
            
            
               Asetuksen (EU) N:o 515/2014 liitteessä II on nykyisellään kaksi erityistoimea. Toinen on vähintään kahden jäsenvaltion yhteinen konsuliyhteistyötä koskeva toimi ja toinen taas liittyy sellaisten kulkuneuvojen ja toimintavälineiden hankintaan, jotka annetaan Euroopan raja- ja merivartioviraston käyttöön yhteisten operaatioiden yhteydessä.
            
            
               Koska nykyisten erityistoimien kautta ei voida tukea väliarvioinnin yhteydessä todetun kaltaista toimintaa, asetuksen (EU) N:o 515/2014 asiaa koskevaan liitteeseen on tarpeen sisällyttää uusi erityistoimi. Erityistoimella vahvistettaisiin rajavalvontatoimia, kuten rajatarkastuksia, ensivastaanottoa ja rajavalvontaa, ja edistettäisiin hotspot-lähestymistavan toteuttamista ja siten tuettaisiin yhdennettyä rajaturvallisuutta ja varmistettaisiin unionin ulkorajojen tehokas valvonta ja suojelu. 
            
            
               Sisäisen turvallisuuden rahastoon kuuluvan ulkorajojen ja viisumipolitiikan rahoitusvälineen oikeusperustan mahdollistama erityistoimien luettelon muuttaminen jäsenvaltioiden erityistarpeisiin vastaamiseksi tarjoaa myös mahdollisuuden vahvistaa EU:n lisäarvoa muuttovirtojen hallinnassa.
            
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Parempaa sääntelyä koskevien sääntöjen ja asetuksen (EU) N:o 515/2014 johdanto-osan 40 kappaleen mukaisesti komission olisi delegoituja säädöksiä valmistellessaan toteutettava asianmukaiset kuulemiset, myös asiantuntijatasolla. Kuuleminen järjestettiin kirjallisella menettelyllä 7. ja 24. kesäkuuta 2019 välisenä aikana. 
            
            
               Jäsenvaltioiden asiantuntijoilta saadut huomautukset otettiin asianmukaisesti huomioon tätä komission delegoitua asetusta laadittaessa.
            
         
         
            
               Komission sisäisen lausuntokierroksen jälkeen tarjottiin mahdollisuus palautteen antamiseen parempaa sääntelyä koskevien sääntöjen mukaisesti. Palautteen antamiseen varattu aika päättyi maanantai 26. elokuuta 2019. Kommentteja ei esitetty.
            
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissio valtuutetaan asetuksen (EU) N:o 515/2014 7 artiklan 2 kohdassa antamaan delegoituja säädöksiä, joilla muutetaan erityistoimien luettelon sisältävää kyseisen asetuksen liitettä II.
            
            
               Asetuksen (EU) N:o 515/2014 17 artiklassa säädetään siirretyn säädösvallan käyttämisestä ja erityisesti edellytyksistä, joiden mukaisesti komissiolle siirretään valta antaa delegoituja säädöksiä.
            
            
            
               KOMISSION DELEGOITU ASETUS (EU) …/…,
            
            
               annettu 15.10.2019,
            
            
               ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa annetun Euroopan parlamentin ja neuvoston asetuksen (EU) N:o 515/2014 liitteen II muuttamisesta 
               
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa ja päätöksen N:o 574/2007/EY kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 515/2014
                  4
                ja erityisesti sen 7 artiklan 2 kohdan,
            
            
               sekä katsoo seuraavaa:
            
            
               (1)Euroopan parlamentin ja neuvoston asetuksen (EU) N:o 514/2014
                  5
                15 artiklassa tarkoitetun väliarvioinnin yhteydessä todettiin, että jäsenvaltiot tarvitsevat lisärahoitusta rajavalvontaan. 
            
            
               (2)Väliarvioinnissa kävi ilmi, että rajavalvontatoimille on tarpeen myöntää riittävästi rahoitustukea erityisesti asetuksen (EU) 2016/1624
                  6
                2 artiklan 10 kohdassa tarkoitetuilla hotspot-alueilla sekä muilla raja-alueilla, joihin kohdistuu tai saattaa kohdistua samanlainen voimakas ja suhteettoman suuri muuttopaine. 
            
            
               (3)Asetuksen (EU) N:o 515/2014 liitteessä II mainitaan kaksi erityistoimea, joita varten jäsenvaltiot voivat saada lisärahoitusta.
            
            
               (4)Nykyiseen luetteloon sisältyvien erityistoimien kautta ei voida asianmukaisesti ohjata rahoitusta toimille, joilla pyritään vahvistamaan rajavalvontavalmiuksia ja soveltamaan hotspot-lähestymistapaa tai muuta vastaavaa lähestymistapaa. Näin ollen luetteloa muuttamalla voidaan parhaiten vastata tarpeisiin, jotka on määritelty sisäisen turvallisuuden rahastoon kuuluvaa ulkorajojen ja viisumipolitiikan rahoitusvälinettä koskevien tavoitteiden yhteydessä.
            
            
               (5)Asetuksen (EU) N:o 515/2014 liitteeseen II lisättävä uusi erityistoimi edistää osaltaan unionin ulkorajojen tehokasta valvontaa. Se vastaa asetuksen 3 artiklan 2 kohdan b alakohdassa mainittua erityistavoitetta, jonka mukaan tarkoituksena on tukea yhdennettyä rajavalvontaa ja samalla helpottaa kansainvälisen suojelun saantia sitä tarvitseville.
            
            
               (6)Jäsenvaltioiden toimintapolitiikan viimeaikaisen kehityksen ja rahoitustarpeet huomioon ottavan uuden erityistoimen lisääminen luetteloon tuottaa merkittävää lisäarvoa, koska se lievittää osaltaan niihin jäsenvaltioihin kohdistuvaa painetta, joihin siirtolais- ja pakolaisvirrat vaikuttavat eniten, mikä puolestaan johtaa paineen vähenemiseen koko unionissa.
            
            
               (7)Todetut kiireelliset rahoitustarpeet huomioon ottaen tämä erityistoimi olisi saatava nopeasti käyttöön, mistä syystä asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
         
         
            
               (8)Sen vuoksi asetusta (EU) N:o 515/2014 olisi muutettava, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Lisätään asetuksen (EU) N:o 515/2014 liitteeseen II kohta 3 seuraavasti:
            
            
               ”3. Rajavalvontatoimet, kuten rajatarkastukset ja rajojen valvonta alueilla, joihin kohdistuu tai saattaa kohdistua voimakas ja/tai suhteettoman suuri muuttopaine, mukaan luettuina toimet, jotka liittyvät hotspot-alueiden, sellaisena kuin ne on määritelty asetuksen (EU) 2016/1624
                  7
                2 artiklan 10 kohdassa, perustamiseen, kehittämiseen ja ylläpitoon, sekä tarvittaessa tuki rajavalvontatoimille kolmansissa maissa.”
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            
            
               Tehty Brysselissä 15.10.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston asetus (EU) N:o 515/2014, annettu 16 päivänä huhtikuuta 2014, ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa ja päätöksen N:o 574/2007/EY kumoamisesta (EUVL L 150, 20.5.2014, s. 143).
               
               
                  
                     (2)
                  
                        COM(2015) 240 final.
               
               
                  
                     (3)
                  
                        Asiakirja EUCO 22/15 CO EUR 8 CONCL 3.
               
               
                  
                     (4)
                  
                        EUVL L 150, 20.5.2014, s. 143.
               
               
                  
                     (5)
                  
                        Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).
               
               
                  
                     (6)
                  
                        Euroopan parlamentin ja neuvoston asetus (EU) 2016/1624, annettu 14 päivänä syyskuuta 2016, eurooppalaisesta raja- ja merivartiostosta ja Euroopan parlamentin ja neuvoston asetuksen (EU) 2016/399 muuttamisesta sekä Euroopan parlamentin ja neuvoston asetuksen (EY) N:o 863/2007, neuvoston asetuksen (EY) N:o 2007/2004 ja neuvoston päätöksen 2005/267/EY kumoamisesta (EUVL L 251, 16.9.2016, s. 1).
               
               
                  
                     (7)
                  
                        Euroopan parlamentin ja neuvoston asetus (EU) 2016/1624, annettu 14 päivänä syyskuuta 2016, eurooppalaisesta raja- ja merivartiostosta ja Euroopan parlamentin ja neuvoston asetuksen (EU) 2016/399 muuttamisesta sekä Euroopan parlamentin ja neuvoston asetuksen (EY) N:o 863/2007, neuvoston asetuksen (EY) N:o 2007/2004 ja neuvoston päätöksen 2005/267/EY kumoamisesta (EUVL L 251, 16.9.2016, s. 1).